Folketing
2010-06-02

Det er jo rigtigt. Jeg tror, hr. Skibby har helt ret i, at Dansk Folkeparti netop bliver vurderet på resultatet, og det er vel derfor, at vurderingen er så hård, som den er. Når man laver et resultat, som det er tilfældet med den aftale, man lige har lavet, hvor man bryder alle de afgørende løfter, man har været ude at give, er det klart, at folk vurderer en på resultatet. Det synes jeg sådan set er fair nok. Man kan sige, at det, vi gør i vores »En Fair Løsning«, jo er meget præcist at sige, at der ikke er råd til det hele. Vi går i virkeligheden ind og laver en meget skarp prioritering og siger, hvad man kan forvente af en kommende S-SF- og forhåbentlig også R-regering.